МИКУЛ ФЕРМИЕР **VEV-2600A**

-Растем заедно-

**РЪКОВОДСТВО ЗА УПОТРЕБА**

**GF – 1707**

**ЕЛЕКТРИЧЕСКА МЕЛАЧКА ЗА ПЛОДОВЕ И ЗЕЛЕНЧУЦИ**

 Уважаеми клиент,

Благодарим Ви за избора ! Уверяваме Ви, че съоръженията и аксесоарите VERK, предназначени за домашна употреба ще Ви предоставят пълно удовлетворение при работата с тях.

Съоръженията и аксесоарите VERK стимулират Вашето въображение и креативност докато се грижите за своята градина и дом.

Те са идеалната комбинация от мощност, ергономичност и функционалност, която Ви дава точно това, от което се нуждаете за изпълнението на изключителни проекти.

Мисията на продуктите VERK е да улесни работата Ви.

VERK – трансформиращата сила

**ЕЛЕКТРИЧЕСКА МЕЛАЧКА ЗА ПЛОДОВЕ И ЗЕЛЕНЧУЦИ**

**Модел: VEV-2600A**

**ИНСТРУКЦИИ ЗА ПОЛЗВАНЕ И МЕРКИ ЗА БЕЗОПАСНОСТ**

**ВАЖНО! ТОЗИ УРЕД Е ПРЕДНАЗНАЧЕН САМО ЗА ДОМАШНА УПОТРЕБА, А НЕ ЗА НЕПРЕКЪСНАТА, ПРОФЕСИОНАЛНА ИЛИ ПРОМИШЛЕНА УПОТРЕБА !**

**Моля, прочетете внимателно тези инструкции преди първата употреба на уреда ! Запазете ги за бъдещи справки ! Съхранете инструкциите заедно с гаранционния сертификат, фактурата и ако е възможно, с външната и вътрешната опаковка.**

**ОБЩИ МЕРКИ ЗА БЕЗОПАСНОСТ**

**ВНИМАНИЕ !**

**Прочетете целите инструкции. Неспазването на всички изброени по-долу инструкции може да доведе до токов удар, пожар и/или причиняване на сериозни наранявания. Понятието „електрически уред“ използвано по-долу се отнася за продукта, съпровождан от това ръководство с инструкции.**

1. Запазете реда и чистотата на работното място, подсигурете доброто му осветление. Безпорядъкът, мръсотията и лошото осветление на работното място увеличават риска от настъпване на злополуки.

2. Не използвайте електрическия уред в близост до запалими вещества (течни, газообразни или прахообразни). Искрите от уреда могат да възпламенят тези вещества.

3. Децата и евентуални наблюдаващи лица трябва да са далече от работещия уред. При разсейване, губите контрол над електрическия уред.

4. Щепселът на електрическия уред трябва да е съвместим с контакта, в който следва да включите уреда. Не модифицирайте щепсела по никакъв начин. Не използвайте адаптери при заземените електрически уреди. Немодифицираните и подходящи за контакта щепсели намаляват риска от настъпване на късо съединение и токови удари.

5. Избягвайте контакта на тялото Ви с предмети, които са заземени или са поставени в земята: тръби, радиатори, готварски печки, хладилници или фризери и др. Рискът от токов удар нараства, ако тялото Ви е в контакт със земята.

6. Не излагайте електрическия уред на дъжд или влага. Водата, навлязла във вътрешността на уреда увеличава значително риска от токов удар.

7. Погрижете се за захранващия кабел. Не пренасяйте уреда като го държите за кабела, не теглете кабела, за да изключите уреда от контакта. Предпазвайте кабела от прекомерна топлина, петролни продукти, остри режещи ръбове или движещи се части. Повреждането или усукването на захранващия кабел увеличават риска от настъпване на злополуки с електричеството.

8. Ако използвате електрическия уред на открито, използвайте специален удължител за открито. Това намалява риска от токов удар или късо съединение.

9. Внимавайте, не изпускайте уреда от очи, работете разумно с него. Забранено е използването на електрическия уред, ако сте изморен или под влияние на упойващи вещества, алкохол или определени медикаменти. Всеки момента на невнимание може да доведе до сериозно нараняване на оператора на уреда или на хора около него.

10. Използвайте защитно оборудване. Винаги носете защитни очила. Защитното оборудване, като: маски за прах, обувки с противоплъзгаши се подметки, защитна каска, защитни слушалки за уши и др., използвано в зависимост от работните условия, намалява както броя, така и сериозността на евентуалните трудови злополуки.

11. Избягвайте случайното пускане на уреда. Уверете се, че превключвателят е на позиция ИЗКЛ. преди да свържете уреда в контакта. Ако пренасяте електрическия уред с пръст на превключвателя, или ако при включването му в контакта превключвателят е на позиция „ВКЛ.“, се излагате на злополуки.

12. Отстранете всякакви ключове или други затягащи, регулиращи и др. устройства от уреда преди да го пуснете. Подобни останали закрепени устройства по движещите се части на уреда могат да причинят сериозно нараняване на потребителя или на хората около него.

13. По време на работа, позицията на тялото Ви трябва да е стабилна и добре уравновесена. Така ще можете да контролирате по-добре уреда при неочаквани ситуации.

14. Носете подходящи дрехи. Не носете широки дрехи или бижута. Косата и дрехите Ви не трябва да влизат в контакт с движещи се части на уреда. Широките дрехи, бижутата или дългата коса могат да бъдат захванати от движещите се части.

15. Ако уредът е оборудван с устройства за изсмукване на праха и/или за събиране на остатъци, уверете се, че са правилно свързани и използвани. Използването на тези устройства намалява риска от настъпване на злополуки, свързани с наличието на прах.

16. Не пресилвайте електрическия уред. Използвайте го по съответстващ начин за операцията, която следва да извършите. Съобразяването на вида и мощността на уреда с операцията, която следва да се изпълни води до увеличаване скоростта на изпълнението и, както и подобряване на безопасността при работа.

17. Не използвайте електрическия уред, ако превключвателят му ВКЛ. / ИЗКЛ. не работи. Електрическите уреди, които не могат да бъдат управлявани от превключвателя са опасни и следва да бъдат ремонтирани.

18. Изключете електрическия уред от контакта и/ или извадете акумулатора от него преди да пристъпите към неговото регулиране, смяна на аксесоарите му или преди да го приберете за съхранение. Тази мярка за безопасност намалява риска от случайното пускане на електрическия уред.

19. Съхранявайте електрическия уред на недостъпни за деца места, не позволявайте на лица, които не са се запознали с електрическия уред и/или които не са прочели и разбрали инструкциите за употреба да работят с него. Електрическите уреди са опасни в ръцете на неоторизирани потребители.

20. Поддържайте електрическите уреди. Проверявайте дали движещите се части не са подравнени неправилно, блокирани, счупени или повредени, което би могло да окаже влияние на правилното функциониране на електрическия уред. При повреда, ремонтирайте уреда преди да го използвате. Причината за настъпване на много злополуки е лошата поддръжка на уредите.

21. Поддържайте режещите инструменти чисти и подострени. Добре подострените инструменти се блокират по-трудно.

22. Използвайте уреда, аксесоарите му, бургиите му и др. в съответствие с тези инструкции и по специфичния начин за всеки уред, предвид операцията която следва да се извърши и работните условия. Използването на уреда за други цели, различни от целите, за които са предвидени може да доведе до настъпване на злополуки.

23. Ремонтирайте електрическия уред само в оторизирани сервизи, използвайте само оригинални резервни части. Така ще сте сигурни, че уредът поддържа характеристиките си свързани с безопасността при експлоатацията му.

**МЕРКИ ЗА БЕЗОПАСНОСТ**

**ВНИМАНИЕ**

-Не поставяйте в мелачката твърди тела или дървесни частици.

-Не поставяйте ръката си в коша за плодове и зеленчуци докато уредът работи.

-Почиствайте мелачката след всяка употреба

**ТЕХНИЧЕСКИ ДАННИ**

**Напрежение/ честота: 230 V / ~50 Hz**

**Мощност на двигателя: 2600 W**

**Обем на коша за плодове и зеленчуци: 25 литра**

**Производителност: 560 кг/ час**

**Рамка:**

**-размери на опаковката: 81 х 35.5 х 16 см**

**-брутно тегло: 14 кг**

**-нетно тегло: 13.5 кг**

**Двигател:**

**-размери на опаковката: 27 х 16 х 19 см**

**-брутно тегло: 6.3 кг**

**-нетно тегло: 6.1 кг**

**ОБЛАСТ НА ПРИЛОЖЕНИЕ**

Този уред, заедно с всичките му съставни елементи е предназначен за смилане на плодове и зеленчуци. Употребата му за всякакви други различни цели е изключена.

**ОПИСАНИЕ НА УРЕДА**

1. Кош за плодовете и зеленчуците

2. Рамка

3. Задвижващ модул

4. Двигател

5. Захранващ кабел

**ИНСТРУКЦИИ ЗА УПОТРЕБА**

1.Мелачката се поставя над съд (бидон), в който се събират смлените плодове и зеленчуци.

2. В коша се поставят плодовете/ зеленчуците (без листа и дървесни частици)

3. Захранващият кабел се свързва в контакта и двигателят се стартира.

4. Захранващият кабел се изключва от контакта, при което двигателят спира.

***Ако по време на работа барабанът с ножове се блокира се процедира по следния начин:***

***-***захранващият кабел се изключва от контакта;

-деблокира се барабана с ножове (изваждат се остатъците блокиращи барабана)

**ВНИМАНИЕ**

**-**В мелачката да не се поставят твърди тела или дървесни частици

-Не поставяйте ръката си в коша за плодове и зеленчуци докато захранващият кабел е свързан в контакта.

- Мелачката се почиства след всяко ползване.

**ПОЧИСТВАНЕ, ПОДДРЪЖКА И СЪХРАНЕНИЕ НА УРЕДА**

-Преди да пристъпите към почистване на уреда, проверете дали е изключен от контакта.

- Почистете уреда от замърсявания и остатъци от смлени продукти след всяко ползване.

- Вентилационните отвори и корпуса трябва да се почистват възможно най-често.

- За почистване не използвайте химични вещества (РАЗТВОРИТЕЛИ – петрол и др.), бензин или абразивни вещества, които могат да надраскат, повредят или променят цвета на повърхностите.

- Никога не потапяйте уреда във вода или в други течности. За почистване не използвайте стоманена вълна.

- Не почиствайте уреда с водна струя или с изплакване. Не мокрете прекомерно кърпата, за да не позволите навлизането дори на една капка вода в двигателя.

- Всички операции по ремонт и поддръжка трябва да се изпълняват само от оторизиран сервиз.

- Ако не използвате уреда, демонтирайте аксесоарите и ги съхранете заедно с уреда на чисто, сухо място, недостъпно за деца, на температура между -2º С и +40º С.

**ОПАЗВАНЕ НА ОКОЛНАТА СРЕДА**

Ако уредът трябва да се подмени след дълготрайна употреба, не го изхвърляйте заедно с битовите отпадъци, а го предайте на оторизиран център за събиране а този вид отпадъци.

**ГАРАНЦИЯТА ОТПАДА В СЛЕДНИТЕ СЛУЧАИ:**

1.Ако потребителят не спазва инструкциите за употреба, поддръжка, работа, транспорт, съхранение, съдържащи се в това ръководство за употреба.

2. При несъответстваща експлоатация на уреда от потребителя: неправилни настройки и монтаж, неподходящо гориво и др.

3. При използване на уреда в неподходяща среда (влага, много високи или много ниски температури на околната среда, прах и др.).

4. При навлизане на течности, метални части или на други частици в уреда.

5. При случайно или не случайно подлагане на уреда под механично натоварване, което надвишава предвиденото за уреда.

6. Ако по продукта са налице очевидни признаци за механично или химично повреждане.

7. Ако продуктът е ремонтиран от неупълномощени лица.

8. При употребата на продукта за други цели, различни от целите, да които е проектиран.

**ВНИМАНИЕ !**

**НЕ СЕ ДАВА ГАРАНЦИЯ ЗА ЧАСТИТЕ – КОНСУМАТИВИ !**

**СЕРВИЗЪТ ЗАПАЗВА ПРАВОТО СИ ДА КОНСТАТИРА ДАЛИ ПРОДУКТЪТ Е БИЛ ИЗПОЛЗВАН ПО СЪОТВЕТСТВАЩ НАЧИН, СЪГЛАСНО ИНСТРУКЦИИТЕ ОТ ТЕХНИЧЕСКАТА КАРТА.**

**СПАЗВАЙТЕ С ТОЧНОСТ ИНСТРУКЦИИТЕ ОТ РЪКОВОДСТВОТО ЗА УПОТРЕБА НА ПРОДУКТА !**

**ЗАПАЗЕТЕ ИНСТРУКЦИИТЕ ЗА БЪДЕЩИ СПРАВКИ !**

|  |
| --- |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |

МИКУЛ ФЕРМИЕР

-Растем заедно-